27/11/2015 | Administración LocalMunicipal
Arteixo
Secretaría Xeral
Aprobación inicial da modificación do regulamento do servizo municipal de abastecemento de auga potable e rede de sumidoiros de Arteixo e cadro de prezos do Concello de Arteixo

O Pleno da Corporación, en sesión ordinaria celebrada o día 29 de outubro de 2015, adoptou, entre outros, o seguinte acordo: “ PRIMEIRO.- Prestar aprobación inicial á modificación do seguintes extremos do “Regulamento do Servizo Municipal de Abastecemento de Auga potable e rede de sumidoiros de Arteixo e cadro de prezos do Concello de Arteixo”: 1) Modificar o título do Regulamento e substituílo por “Regulamento Municipal do Servizo de Abastecemento de Auga do Concello de Arteixo”. “. O presente Regulamento ten por obxecto regular as relacións entre a Entidade Subministradora que preste o servizo de subministro de auga á clientela, sinalándose os dereitos e obrigas básicas de cada unha das partes.1.2. Denomínase cliente ó usuario do servizo municipal de auga que teña contratado o servizo público de subministro de auga procedente das redes públicas de abastecemento. O cliente deberá sero o propietario da finca, inmoble, local ou industria, sen prexuízo da súa facultade de repercusión das obrigas derivadas da súa condición fronte ó beneficiario do servizo.1.3. Para os efectos deste Regulamento considérase entidade subministradora de auga potable aquelas persoas, naturais eou xurídicas, públicas ou privadas, que adican a súa actividade á distribución domiciliaria de auga potable, consonte ao establecido na vixente Regulamentación do Réxime Local. No caso de que o servizo sexa prestado directamente pola propia Entidade Local, considerarase entidade subministradora ó Concello de Arteixo”. “1.2. O Concello de Arteixo prestará o servizo municipal de abastecemento de auga, consonte ó establecido na Lexislación de Réxime Local, e na forma de xestión que sexa determinada polo órgano municipal competente.2.2. O servizo de subministro domiciliario de auga axustarase a canto establece o presente Regulamento, ao disposto no Documento Básico de Salubridade HS4 do Código Técnico da Edificación, e ao establecido nas Ordenanzas Municipais”. “3.1. O Servizo de Abastecemento de Aiga do Municipal de Arteixo mantén en todo momento a condición de Servizo Municipal do Excelentísimo Concello de Arteixo”. · Substituir o apartado 3 polo seguinte: “4.3. Conservación das instalacións. Atínxelle á Entidade Subministradora a conservación, mantemento i explotación das redes e instalacións de abastecemento de auga que lle sexa adscritas, así como ás acometidas de auga ata a chave de rexistro definida no apartado c) do art.32.2. O cliente deberá dispoñer pola súa conta das instalacións de elevación necesarias na sía finca para o abastecemento naqueles casos en que sexa necesari maior presión da subministrada. · Substituir, únicamente, o parágrafo primeiro do apartado 8 polo seguinte: “4.8. Incorporación das obras e instalacións hidráulicas. Correspóndelle á entidade Subministradora informar ou, no seu caso, redactar os proxectos de obras de abastecemento de auga e construir o conxunto das instalacións precisas ata os inmobles ó obxecto de prestar o servizo.”. · Substituir o apartado 1 do art.8, nos termos que de seguido se plasman: “8.1. A concesión de acometida para sumnistro municipal de auga correspóndelle o Concello de Arteixo.- En todos aqueles casos nos que concorran as condicións e circunstancias que se establezan neste Regulamento, estará obrigada a outorgala consonte ás normas previstas no mesmo”. · Substituir o apartado 3 do art.8, polo seguinte: “Na solicitude farase constar expresamente o nome da persoa solicitante, razón social, no seu caso, domicilio, dirección do subministro, o carácter deste, uso e destino que pretende darse ó auga solicitada, domiciliación de notificacións e demáis circunstancias que sexan necesarias para a corecta definición das características e condicións do subministro así como para a aplicación das tarifas. Asemade, no caso de que así se esixa polos servizos técnicos municipais, deberá xustificarse no expediente que o inmoble obxecto da solicitude dispón de acometida para verteduras de augas residuais e pluviais, ou teña resolto o sistema de evacuación das mesmas, dispoñendo, neste caso, das preceptivas autorizacións”. · No apartado 6. “Documentación a aportar nas solicitudes de subministros”, Substituir a esixencia de aportación de boletín descritivo das instalacións interiores, elaborado por instalador homologado, por informe asinado por técnico competente. Se ben, no caso de edificacións finalizadas no ano 2000 e anteriores, dar a opción ó interesado de cumprir este requisito achegando, simplemente, unha declaración responsable na que manifeste a idoneidade das instalacións interiores do inmoble. O texto sería o seguinte: “8.6. Á solicitude de subministro, a persoa solicitante achegará a documentación que de seguido se relaciona: - Informe elaborado por técnico competente no que se describan as instalacións interiores do inmoble obxecto da solicitude de subministro. Non obstante, no caso de tratarse de edificacións finalizadas no ano 2000 e anteriores, o dito informe poderá substituirse por unha declaración responsable no que o interesado veña a manifestar que as citadas instalacións se atopan en condicións de funcionamento adecuadas para recibir o abastecemento de auga municipal e resultan compatibles coas condicións técnicas fixadas polo Regulamento - …………….”. Os procedementos de solicitudes de concesión do servizo público de abastecemento de auga, cando éste sexa prestado pola propia entidade local en réxime de xestión directa, comezarán coa presentación dunha instancia por parte do interesado, xunto á que achegarán a documentación relacionada no art.8.6 deste Regulamento. Ditas solicitudes serán tramitadas consonte ó procedemento establecido pola Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común (LPC) e resoltas polo órgano municipal competente”. ______________ ii) Pola existencia de calquera outro impedimento legal que afecte ó inmoble obxecto da solicitude de subministro, especialmente os que teñan a súa orixe na normativa urbanística”. “No caso de que o servizo sexa prestado pola propia entidade local en réxime de xestión directa, a Resolución ditada polo órgano municipal competente no seno do procedemento referido no art.9. bis, acreditará a concesión do servizo, o cál deberá prestarse nas condicións, obrigas e dereitos reflectidos no presente documento”. 3. Os cambios de titularidade da prestación do servizo de abastecemento de auga respecto dun determinado inmoble suxéitanse ao mecanismo de comunicación previa. Para a súa efectividade, bastará: c) En caso de transmisión inter vivos, coa presentación ante o Concello de Arteixo dunha instancia asinada polo anterior e polo novo titular do inmoble, no que veñan a comunicar a súa decisión de cambiar a titularidade do servizo, e achegando copia do documento nacional de ambos e do título de transmisión. d) De tratarse dunha transmisión mortis causa, coa presentación do novo titular dunha instancia comunicando esta circunstancia, e acompañando copia do certificado de acto de últimas vontades e testamento, así como escritura de aceptación da herdanza. No caso de non existir testamento, copia do certificado de acto de últimas vontades que así o acredite e acta de declaración de herdeiros”. 4. A baixa no servizo está suxeita ao mecanismo da comunicación previa. Resultará efectiva tras a presentación por parte do seu titular, dun escrito expresando a súa pretensión, acompañada de copia do seu Documento Nacional de Identidade. No caso de que a titularidade do inmoble teña sido producida por título de herdanza, a documentación fixada no apartado 1. b) anterior”. Substituir o apartado a) do epígrafe 18.1, polo seguinte texto: “a) De non satisfacer, en período voluntario, aos sesenta días da posta ao cobramento dos recibos ou liquidacións, o importe dos servizos consonte á Resolución de concesión do servizo, ou, no seu caso, do estipulado no Contrato de Subministro ou Póliza de Aboamento. Poderase proceder ao corte do subministro sen prexuízo de que as liquidacións ou facturas que continuasen sen ser aboados pasen ó procedemento de constrinximento. “O servizo municipal de abastecemento de auga será continuo, agás estipulación contraria na póliza de aboamento ou na resolución de concesión do servizo e nos caso de forza maior, avaría nas instalacións, e, coa finalidade de proceder a unha xusta distribución do servizo, se impuxesen restricións no subministro”. “b) Autorización ou contratación do subministro: A conexión á rede pública de distribución dun subministro para instalacións contraincendios requirirá a súa previa autorización por Resolución municipal, e, no seu caso, a formación do correspondente contrato. Tales subministros estarán suxeitos ás mesmas prescricións regulamentarias que o resto dos subministros”. “29. A rede de distribución de auga é o conxunto de entubado e todos os seus elementos de manobra e control instalados dentro do termo municipal de Arteixo, i en terreos de titularidade pública ou privada –previa constitución da correspondente servidume–, do que derivan as acometidas á clientela”. “A concesión de acometidas para subministro de auga correspóndelle ó Concello de Arteixo, i estará supeditada a que se cumpras as condicións de abastecemento pleno que establecen de seguido:.”. “37.7. Derrogado”. “Art.68. Derrogado”. Este feito suporá que o “Capitulo XII. Do Regulamento” cambia a súa numeración, polo que no texto refundido dito Capítulo comprenderá dos arts.86 ao 90. Así pois, proponse o seguinte: 1. Constitúen infraccións administrativas as accións ou as omisións dos suxeitos responsables tipificadas e sancionadas nos artigos seguintes.2. As infraccións e as sancións regulamentadas neste Capítulo enténdense sen prexuízo das responsabilidades civís, penais ou doutra índole nas que poidan ter incorridos os seus autores.3. Aplicarase o disposto na lexislacións básica do Estado sobre o exercicio da potestade sancionadora no que non esté regulamentado no presente Capítulo.4. O exercicio da potestade sancionadora estará suxeita ós principio de legalidade, irretroactividade, tipicidade, responsabilidade, proporcionalidade, prescrición, e os procedimentais que resulten de aplicación nos termos previstos na Lei 30/1992, de 26 de novembro, de Réxime Xurídico das Administracións Públicas e do Procedemento Administrativo Común. Será órgano competente para incoar e resolver procedementos sancionadores, e para a adopción das medidas provisionais correspondentes, o alcalde ou o órgano en quen éste delegue. Serán responsables as persoas que realicen os feitos ou non cumpran os deberes que constitúan a infracción e no caso de establecementos industriais e comerciais, os titulares destes establecementos, xa sexan persoas físicas ou xurídicas. As infraccións contempladas no presente Regulamento clasifícanse como leves, graves e moi graves. a) Todas as acciones ou omisións que contraveñan o articulado do Regulamento e non teñan a consideración de graves ou moi graves. b) Accións ou omisións das que se deriven danos ou perdas para a integridade das instalacións e o funcionamento do servizo de abastecemento municipal de auga, por valor inferior a tres mil euros (3.000 €). a) A reincidencia na comisión de infraccións leves. Entenderase como tal, a comisión de cando menos dúas infraccións leves no período dun ano. b) A utilización de auga procedente da rede de abastecemento municipal sen ter autorizado o servizo. c) A utilización de auga procedente da rede de abastecemento municipal en forma e para usos distintos dos autorizados. d) Establecer ou permitir derivacións na súa instalación para o subministro de auga a outros locais ou vivendas diferentes para as que ten autorizado ou contratado o servizo. e) Revender o auga procedente do subministro público a terceiras persoas. f) Manipular os precintos colocados polos servizos competentes da Administración Pública, ou no seu caso, polo prestador do servizo. g) Efectuar modificacións ou alteracións no contador ou na instalación onde se atope ubicado. h) Obstaculizar a acción inspectora do servizo, xa sexa impedindo, dificultando ou restrinxindo as visitas ou ben ameazando ou intimidando ó persoal que teña encomendada esta tarefa. i) Accións ou omisións das que se deriven danos ou perdas para a integridade das instalacións e o funcionamento do servizo de abastecemento municipal de auga, por valor superior a tres mil euros (3.000 €) e inferior a quince mil (15.000 €). a) As definidas como leves ou graves nos artigos anteriores cando teñan posto en risco ou afecten á saúde das persoas, os recursos naturais ou o medio ambiente. b) A reiteración de cando menos dúas infraccións cualificadas como graves nun período dun ano. c) Accións ou omisións das que se deriven danos ou perdas para a integridade das instalacións e o funcionamento do servizo de abastecemento municipal de auga, por valor superior a quince mil (15.000 €). 1. As infraccións de carácter leve serán sancionadas con multas de ata 750 euros.2. As infraccións graves serán sancionadas con multas de ata 1.500 euros.3. As infraccións moi graves serán sancionadas con multas de ata 3.000 euros. Na determinación das sancións correspondentes, garantirase a adecuación debida entre a gravidade do feito constitutivo de infracción e a sanción aplicada. Consideraranse especialmente os seguintes criterios: a) A existencia de intencionalidade ou reiteración, así como o grado de participación nos feitos do infractor e o beneficio obtido da infracción administrativa por este motivo. b) A natureza dos prexuízos causados, atendendo á gravidade do dano derivado da infracción, á alteración causada e ao grado de afectación que dita infracción vaia ter na saúde e seguridade das persoas. c) A reincidencia, por comisión, no prazo dun ano, de máis dunha infracción da mesma natureza, si foi declarada por firme resolución na vía administrativa.1. Se a comisión dunha das infraccións administrativas previstas neste Regulamento derívase necesariamente á comisión doutra ou outras, impoñerase únicamente a sanción máis elevada de todas as que sexan susceptibles de aplicación.2. En ningún caso poden sancionarse feitos que estén previamente no ámbito penal ou administrativo naqueles supostos en que se aprecie a identidade do suxeito, dos feitos e dos fundamentos da sanción imposta. Existirá identidade de fundamento cando sexan os mesmos intereses públicos protexidos polos rexímenes sancionadores concorrentes.3. Se durante a tramitación do procedemento sancionador apréciase a posible cualificación dos feitos como constitutivos dun delito ou falta de estafa, apropiación indebida ou fraude no abastecemento, segundo a regulación contida no Código Penal, procederase, de acordo coa lexislación vixente, a pasar a parte de culpa ao Ministerio Fiscal, suspendendo o procedemento administrativo unha vez a autoridade xudicial haxa incoado o proceso penal que corresponda. A imposición das sancións é independente da obrigación esixible en calquera momento ó responsable da infracción da reposición da situación alterada no seu estado orixinario, así como coa indemnización polos danos e prexuízos causados nas instalacións municipais, obras anexas, ou calquera outro ben do patrimonio municipal que resulte afectado. A reposición e reparación execútase pola Administración ou o prestador do servizo a cargo do responsable da infracción. Non terán carácter sancionador as suspensións do fornezo que autorice o Concello, nin os acordos de resolución unilaterais de pólizas de abonados adoptados de acordo co que dispón o presente Regulamento. A imposición de sancións será compatible coa adopción simultánea de calquera destas medidas. Os clientes e a Entidade Subministradora quedan obrigados a cumprir todas as cláusulas e condicións do presente Regulamento. O Concello poderá en todo momento modificar de oficio o presente Regulamento, polos mesmos trámites que para a súa aprobación, e previo o informe da Entidade Subministradora. As novas disposicións serán aplicábeis, unha vez publicadas no B. O. P, a todos os clientes. Os incidentes a que poida dar lugar a aplicación do presente Regulamento serán interpretados polo Concello en primeira instancia, e no seu caso polos Organismos competentes con plena potestade para tal fin. Os procedementos tramitados para o coñecemento dos feitos constitutivos de infracción neste Regulamento, serán os estabelecidos na Lei de Procedemento Administrativo e, no seu caso, na Lei de Réxime Local e os seus Regulamentos. A vixencia do presente Regulamento iniciarase ao día seguinte de terse publicado no Boletín Oficial correspondente, e seguirá en vigor en tanto non se acorde a súa modificación ou derrogación”. 20) Derrogar o Anexo II, “Normas Técnicas de Saneamento” e o denominado “Cadro de Prezos de execución material para a redacción de orzamentos de conexións e prolongacións de abastecemento de auga e sumidoiros con cargo aos clientes”. SEGUNDO.- Someter a información pública a modificación do Regulamento indicado no apartado anterior, con audiencia ós interesados por prazo de trinta días para a presentación de reclamacións e suxerencias, e con publicación do correspondente anuncio no Boletín Oficial da provincia de A Coruña, e no taboleiro de anuncios do Concello de Arteixo; puidendo, a tales efectos, consultar o expediente na sede do Concello de Arteixo, sita en Praza Alcalde Ramón Dopico nº 1, de luns a venres entre as 09:00 e as 14:00 horas, e os sábados de 09:30 a 13:30 horas. No caso de que non se tivera presentado ningunha reclamación ou suxerencia entenderase definitivamente aprobado o acordo ata entón provisional. TERCEIRO.- Remitir o presente acordo e o texto obxecto de modificación, a medio de audiencia en calidade de interesados, á Deputación provincial de A Coruña, ó Organismo Autónomo “Augas de Galicia” e á Subdelegación do Goberno en A Coruña. CUARTO.- Facultar ó Sr. Alcalde – Presidente do Concello de Arteixo para levar a puro e debido efecto o presente Acordo Plenario, coa posibilidade de subscribir e remitir toda clase de documentos e oficios, incluíndo a facultade de ordear a publicación no correspondente boletín oficial da modificación aprobada e o texto refundido do “Regulamento do Servizo Municipal de Abastecemento de Auga potable e rede de sumidoiros de Arteixo e cadro de prezos”, que tras a modificación pasa a denominarse “Regulamento do Servizo Municipal de Abastecemento de Auga do Concello de Arteixo”, no suposto de que non se tivera presentado ningunha reclamación ou suxerencia na fase de información pública cos efectos previstos no acordo segundo.” O acordo citado foi adoptado ao abeiro do artigo 49 da Lei 7/85, do 2 de abril, reguladora das Bases do Réxime Local. Sométese a información pública, con audiencia ós interesados por prazo de trinta días para a presentación de reclamacións e suxerencias, e con publicación do correspondente anuncio no Boletín Oficial da provincia de A Coruña, e no taboleiro de anuncios do Concello de Arteixo; puidendo, a tales efectos, consultar o expediente na sede do Concello de Arteixo, sita en Praza Alcalde Ramón Dopico, nº 1, de luns a venres entre as 9:00 e as 14:00 horas, e os sábados de 09:30 a 13:30 horas. No caso de que non se tivera presentado ningunha reclamación ou suxerencia entenderase definitivamente aprobado o acordo ata entón provisional, procedendose á publicación do texto íntegro da modificación da ordenanza citada. Arteixo, 18 de novembro de 2015 Asdo.- Carlos Calvelo Martínez ALCALDE - PRESIDENTE